মালয়েশিয়া-শ্রীলঙ্কা সম্পর্ক
মালয়েশিয়া-শ্রীলঙ্কা সম্পর্ক, মালয়েশিয়া এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও, দেশ দুটির মধ্যে যে ঐতিহাসিক সম্পর্ক বিদ্যমান, তাও নির্দেশ করে। শ্রীলঙ্কার রাজধানী কলম্বোতে মালয়েশিয়ার একটি হাই কমিশন রয়েছে। অপরদিকে, মালয়েশিয়ার রাজধানী কুয়ালালামপুর-এ শ্রীলঙ্কার একটি হাই কমিশন রয়েছে।
মালাক্কা (শহর)
মালাক্কা মালয়েশিয়ার শহর ও সমুদ্রবন্দর এবং মালাক্কা অঙ্গরাজ্যের রাজধানী। শহরটি মালয় উপদ্বীপের দক্ষিণ-পূর্ব উপকূলে, ভারত মহাসাগর ও দক্ষিণ চীন সাগরকে সংযোগকারী মালাক্কা প্রণালীর তীরে অবস্থিত। আনুমানিক ১৪০৩ খ্রিস্টাব্দে মালয়ের জনৈক পলাতক রাজা এই শহরটি প্রতিষ্ঠা করেন। অচিরেই এটি দক্ষিণ-পূর্ব এশিয়ার একটি সমৃদ্ধ বাণিজ্যকেন্দ্রে পরিণত হয়। পালতোলা জাহাজের যুগের সময় মালাক্কা শহর ছিল মালয় উপদ্বীপের সবচেয়ে ব্যস্ত বন্দরগুলির একটি। কিন্তু মালাক্কা পোতাশ্রয়টি আধুনিক সমুদ্রগামী জাহাজগুলির জন্য উপযুক্ত নয় বলে বর্তমানে বন্দরের কর্মকাণ্ড উপকূলীয় বাণিজ্যের মধ্যেই সীমিত।